हिमाचल प्रदेश न केवल अपने मायावी सौंदर्य के लिए पर्यटकों में चर्चित है, बल्कि इसकी पहचान आज देश भर में एक प्रमुख फलोत्पादक के रूप में हुई है। संतरा, आम, नींबू, गलगल, लीची, किन्नू, मालटा, अंगूर, अमरूद, खुमानी यहां के प्रमुख फल है। इन फलों के उत्पादन से लगभग 60 हजार लोग जुड़े हैं। पर हिमाचल को जो ख्याति सेब के कारण मिली है, वह किसी अन्य फल से नहीं मिली। इस प्रकार हिमाचल में सेब फलों का सरताज है और इसे 'भारत का सेब राज्य भी कहा जाता है। हालांकि हिमाचल देश में पैदा होने वाले सेब का 35 प्रतिशत भाग ही पैदा करता है लेकिन यह अच्छी क्वालिटी के सेबों के लिए विख्यात है।